CELEX: 32010D0211
Language: el
Date: 2010-04-07 00:00:00
Title: 2010/211/: Απόφαση της Επιτροπής, της 7ης Απριλίου 2010 , για την τροποποίηση της απόφασης 2008/855/ΕΚ σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων στη Γερμανία [κοινοποιηθείσα υπό τον αριθμό Ε(2010) 2061] (Κείμενο που παρουσιάζει ενδιαφέρον για τον ΕΟΧ)

9.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/25
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 7ης Απριλίου 2010
   για την τροποποίηση της απόφασης 2008/855/ΕΚ σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων στη Γερμανία
   [κοινοποιηθείσα υπό τον αριθμό Ε(2010) 2061]
   (Κείμενο που παρουσιάζει ενδιαφέρον για τον ΕΟΧ)
   (2010/211/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Στην απόφαση 2008/855/ΕΚ της Επιτροπής, της 3ης Νοεμβρίου 2008, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη (3), θεσπίζονται ορισμένα μέτρα ελέγχου που αφορούν την κλασική πανώλη των χοίρων στα κράτη μέλη ή σε περιφέρειές τους που ορίζονται στο παράρτημα της εν λόγω απόφασης.
            
         
               (2)
            
            
               Η Γερμανία ενημέρωσε την Επιτροπή σχετικά με τις πρόσφατες εξελίξεις όσον αφορά την εν λόγω νόσο σε αγριόχοιρους σε ορισμένες περιοχές των ομόσπονδων κρατιδίων της Βόρειας Ρηνανίας-Βεστφαλίας και της Ρηνανίας-Παλατινάτου.
            
         
               (3)
            
            
               Από την ενημέρωση αυτή φαίνεται ότι η κλασική πανώλη των χοίρων στους αγριόχοιρους έχει εκριζωθεί σε ορισμένες περιοχές των εν λόγω ομόσπονδων κρατιδίων. Συνεπώς, οι περιοχές αυτές στις οποίες η κατάσταση έχει βελτιωθεί πρέπει να διαγραφούν από τον κατάλογο στο παράρτημα της απόφασης 2008/855/ΕΚ και τα μέτρα που προβλέπονται στην εν λόγω απόφαση δεν θα πρέπει πλέον να εφαρμόζονται στις εν λόγω περιοχές.
            
         
               (4)
            
            
               Για λόγους διαφάνειας της νομοθεσίας της ΕΕ, ολόκληρο το τμήμα του καταλόγου που ορίζεται στο παράρτημα της απόφασης 2008/855/ΕΚ που αφορά τη Γερμανία θα πρέπει να αντικατασταθεί από το κείμενο του παραρτήματος της παρούσας απόφασης.
            
         
               (5)
            
            
               Για το λόγο αυτό θα πρέπει να τροποποιηθεί αναλόγως η απόφαση 2008/855/ΕΚ.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα της απόφασης 2008/855/ΕΚ, το σημείο 1 του μέρους Ι αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 7 Απριλίου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  ΕΕ L 302 της 13.11.2008, σ. 19.
   
      ΠΑΡΑΡΤΗΜΑ
      
         «1.   Γερμανία
         
         A.   Στο ομόσπονδο κρατίδιο της Ρηνανίας-Παλατινάτου:
         
                     α)
                  
                  
                     Οι περιοχές Altenkirchen και Neuwied.
                  
               
                     β)
                  
                  
                     Στην περιοχή Westerwald: οι δήμοι Bad Marienberg, Hachenburg, Ransbach-Baumbach, Rennerod, Selters, Wallmerod και Westerburg, ο δήμος Höhr-Grenzhausen βόρεια του αυτοκινητόδρομου Α48, ο δήμος Montabaur βόρεια του αυτοκινητόδρομου A3 και ο δήμος Wirges βόρεια των αυτοκινητόδρομων A48 και A3.
                  
               
                     γ)
                  
                  
                     Στην περιφέρεια Südwestpfalz: οι δήμοι Thaleischweiler-Fröschen, Waldfischbach-Burgalben, Rodalben και Wallhalben. Στην περιοχή Kaiserslautern: οι δήμοι Bruchmühlbach-Miesau νοτίως του αυτοκινητοδρόμου A6, Kaiserslautern-Süd και Landstuhl.
                  
               
                     δ)
                  
                  
                     Η πόλη Kaiserslautern νοτίως του αυτοκινητόδρομου A6.
                  
               B.   Στο ομόσπονδο κρατίδιο της Βόρειας Ρηνανίας-Βεστφαλίας:
         
                     α)
                  
                  
                     Στην περιοχή Rhein-Sieg: οι πόλεις Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg και Lohmar και οι δήμοι Neunkirchen-Seelscheid, Eitorf, Ruppichteroth, Windeck και Much.
                  
               
                     β)
                  
                  
                     Στην περιοχή Siegen-Wittgenstein στον δήμο Kreuztal οι κοινότητες Krombach, Eichen, Fellinghausen, Osthelden, Junkernhees και Mittelhees, στην πόλη Siegen οι κοινότητες Sohlbach, Dillnhütten, Geisweid, Birlenbach, Trupbach, Seelbach, Achenbach, Lindenberg, Rosterberg, Rödgen, Obersdorf, Eisern και Eiserfeld, οι δήμοι Freudenberg, Neunkirchen και Burbach, στον δήμο Wilnsdorf οι κοινότητες Rinsdorf και Wilden.
                  
               
                     γ)
                  
                  
                     Στην περιοχή Olpe στην πόλη Drolshagen οι κοινότητες Drolshagen, Lüdespert, Schlade, Hützemert, Feldmannshof, Gipperich, Benolpe, Wormberg, Gelsingen, Husten, Halbhusten, Iseringhausen, Brachtpe, Berlinghausen, Eichen, Heiderhof, Forth και Buchhagen, στην πόλη Olpe οι κοινότητες Olpe, Rhode, Saßmicke, Dahl, Friedrichsthal, Thieringhausen, Günsen, Altenkleusheim, Rhonard, Stachelau, Lütringhausen και Rüblinghausen, ο δήμος Wenden.
                  
               
                     δ)
                  
                  
                     Στην περιοχή Märkische Kreis οι πόλεις Halver, Kierspe και Meinerzhagen.
                  
               
                     ε)
                  
                  
                     στην πόλη Remscheid οι κοινότητες Halle, Lusebusch, Hackenberg, Dörper Höhe, Niederlangenbach, Durchsholz, Nagelsberg, Kleebach, Niederfeldbach, Endringhausen, Lennep, Westerholt, Grenzwall, Birgden, Schneppendahl, Oberfeldbach, Hasenberg, Lüdorf, Engelsburg, Forsten, Oberlangenbach, Niederlangenbach, Karlsruhe, Sonnenschein, Buchholzen, Bornefeld και Bergisch Born.
                  
               
                     στ)
                  
                  
                     Στις πόλεις Κολωνία και Βόννη οι δήμοι στη δεξιά όχθη του ποταμού Ρήνου.
                  
               
                     ζ)
                  
                  
                     Η πόλη Λεβερκούζεν.
                  
               
                     η)
                  
                  
                     Η περιοχή Rheinisch-Bergisch.
                  
               
                     θ)
                  
                  
                     Η περιοχή Oberbergische Kreis.».